พิกัด ในอาคารร้านค้าหลังวัดพระศรีรัตนมหาธาตุ

เดิมทีจะมีร้านค้าเรียงรายอยู่ข้างรั้ววัด ปัจจุบันทางวัดปรับปรุงให้ไปขายอยู่ในอาคารร้านค้า เป็นสัดส่วนดี ทำให้มีที่จอดรถเพิ่มขึ้นด้วย

ส่วนร้านนี้เป็นออเดอร์ตรงจากกรุงศรีอยุธยาที่หญิงแม่สั่งว่าต้องร้านนี้เท่านั้น ขายของฝาก ผลไม้แปรรูปต่างๆ แต่ที่ซื้อมาคือ กล้วยอบธรรมชาติ ถุงละครึ่งกิโลกรัม ราคา 100 บาท ทางร้านมีตู้สำหรับอบกล้วยตั้งไว้ในร้าน รสชาติไม่หวานแหลมจนแสบคอ หวานนุ่ม ทานได้เพลินๆ ไม่มีเม็ดกล้วยมารบกวน 

อีกเมนูที่ทานประจำคือ เมี่ยงคำ มีทั้งแบบชุดกลับไปห่อเอง และแบบห่อเสียบไม้พร้อมทาน ราคาไม้ละ 10 บาท เครื่องแน่นพอประมาณ ไม่แข็ง ไม่เหนียว รสกำลังดีไม่หวาน เปรี้ยวเกิน

#รีวิวที่ 1824 #First to Reviews 663
#งานดองรีวิวเมื่อวันที่ 10 กรกฎาคม 2560
-----------------------------
ความชอบของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่งของวันที่ทาน ณ ร้านนี้เท่านั้น